શનિવારે આઇપીએલના એક શાનદાર મુકાબલામાં રોયલ ચેલેન્જર્સ બેંગલોરે ભલે દિલ્હીને પરાજ્ય આપ્યો. પરંતુ ડેયરડેવિલ્સના બેટસમેન ઋષભ પંતે પોતાની શાનદાર ઇનિંગ્સથી સૌનું દિલ જીતી લીધું. પરંતુ સૌથી મોટી વાત તો એ હતી કે બે દિવસ પહેલાં જ ઋષભ પોતાના પિતાની અંતિમવિધીમાંથી પરત ફરેલ છે. બુધવારના રોજ ઉત્તરાખંડના રૂડકીમાં એટેકના કારણે તેના પિતા રાજેન્દ્ર પંતનું અવસાન થયું હતું. ગુરૂવારે 19 વર્ષના પંત પોતાના પિતાની અંતિમવિધિમાં ગયો હતો. જ્યારે બીજા દિવસે ફરી તે ટીમ સાથે જોડાઇ ગયો હતો.